Ang Mainstream At Ang Alternative ng 80s

1987 nang makilala ko si Joey.

1987 ang taon nang magpasimula’ng mag-ingay ang *NU.107* at *102.WXB*. Sa una’ng pagkakataon, nagparaya ang **Mainstream** sa pamamayagpag ng **Alternative.**

Kasabay ng agos ng *real life* sa *real world*, si Joey naman ang kaakbay kong umindak, tumipa, kumanta ng mga bago’ng letra at musika na pati nga areglo’t tyempo’y iba’ng-iba. At tinawag naming itong **New Wave.**

Kasama nina Ted at Grace (na ngayon ay may apat nang anak), kami nila Joey ang kauna-unaha’ng henerasyon na kinunsinte ng panahon na pinayagan na buo’ng laya na magsipagtalilis sa ipinagsanga ng kamalayan ng masa.

At tuloy parin naman ang love songs nina Kenny Rogers at ng Air Supply pati nang slow rock ng America at ng Queen. Ganon din naman ang pop nina Madonna at Michael Jackson na benta parin ang disco nina Rich Ashley at Breakfast Club o ang wrap ng Francis at OPM nina Dingdong at Pops.

Pero kami nila Joey, may tugstugan nang hindi man sumalungat ay sumanga na nga mula sa kanila – ***Ang Alternative New Wave ng 80’s.***

May bago’ng wika na ang kanta namin sa tugtugan ng *Modern English*. Bago na rin ang kwento ng mga letra sa musika ng Jean Loves Jezebel o ng *Orchestral Maneuvers in the Dark*, kiaya nama’y ng *China Crisis*. Na sa bawat pagtatapos nga ng yugyugan, paalala lagi ng *Cure;*  “Hindi kami desease!”

Ito ang ganap sa mga panahon nami’ng iyon ni Joey – ang ***80s.*** Ang una’ng dekada na nagpatotoo na p’wedeng sabay – magkaakbay – na kapwa sumulong ang lahat ng ganap sa ***Mainstream*** at sa ***Alternative.*** Hindi magkatunggali o magkasalungat bagkus ay magkasabay sa agos… sa daloy, magkaiba man sa timpla, lasa o tipa; na sabay sila… hindi man magkasama.

Ang *Pop* o *popular*, parallel ng *Neo* o ng *New Wave.*

Ang *Alternative,* sanga ng *Mainstream.*

At ganito ang ganap sa panahon nami’ng iyon ni Joey. Ang huli’ng dekada kung kalian nagpaalam ang ***disco,*** ang ***party;*** ang sayawa’ng tao-sa-tao.

Ang sayawa’ng magkaharap tayo. ..

Magkasama.

Sabay nati’ng dadamhin ang karanasan ng pag-indak.

Magkasama.

Sabay.

Ang magkaharap na sayawan…

Nang Mainstream at nang Alternative.

’Pag nakikita ko sila ngayon sa sayawan at tugtuga na ibang-iba sa amin noon, nami-miss ko si Joey.

*“Enola Gay. OMD… Sayaw tyo..!”*

Gano’n kami noon. Magkaharap sa karanasan. Mukha-sa-mukha. Tao-sa-tao.

*“Sasayaw kami… Manood kayo..!”*

Ganito sila ngayon. Grupo sa grupo. Sumasayaw sila, kumakanta, hindi para pagsaluhan ang karanasa’ng sana’y para sa kanila kundi para sa mga matang laan para panoorin sila.

Ang kanta at indak, hindi na nga basta karanasan kundi pagtatanghal; pagpapakita ng kakayahan.

**SA PAGWAWAKAS… ANG PUNTO.**

Ang buhay natin, parang sex; karanasa’ng pinagsasaluhan ng dalawa’ng kaluluwa. ***EXPERIENCE*** at hindi ***PERFORMANCE.***

Sa mundo na ang **POP** *(ang popular culture)*  ng **Mainstream** ay laging nagsasabi sa atin na *ako, ganito; ako, gano’n; tingnan mo… panoorin… Sundan mo ako! Gustuhin ang ipinakikita ko.*

Kahit pa ga’no kalaki o katibay ang **Mainstream,** sana maalala natin na may henerasyon noon na nabuhay ng *normal.*

At may ngiti.

At may sigla.

At may pagmamalasakit.

Ang henerasyo’ng kasabay ng **Mainstream** ay kasama’ng namayagpag – Ang **Alternative.**

Hindi iisa ang daloy ng mga kaganapan. Hindi sa iisa’ng punto nakatuon ang ang pinag-isa’ng kamalayan. Hindi sa iisa’ng antas-pagkakasunod-sunod umiinog ang mga kapanahunan. May iba pang pahina ang mga tagpo ng panahon. May iba pang anggulo ang bawat punto ng kamalayan. Ang bawat nating pagkakataon, may iba’t-iba pang katakdaan – hindi sa iisa’ng parisukat na daloy-kaganapan.

Sa bawat daloy ng **Mainstream,** ang patunay ng aming panahon… ng aming henerasyon –  may **Alternative.**

***At kami nina Joey ang Alternative New Wave ng 80s.***

```

```

Happy 55th Birthday, Joey,

                                                                        Si Dreff parin, PROMISE!